พ่อมด

พ่อมด ;(Wizard) สิ่งมีชีวิตทรงสติปัญญาซึ่งมีประชากรมากเป็นอันดับ 3 รองจากแม่มด (แม้จะเป็นอันดับ 3 แต่ก็มีจำนวนน้อยมากๆเมื่อเทียบกับแม่มด) ว่ากันว่ามีถิ่นฐานอยู่ใน Rothunia (โรทูเนีย) มาตั้งแต่โบราณยาวนานจนไม่อาจนับได้ และไม่มีบันทึกหรือหลักฐานการกำเนิดแต่อย่างใด  ซึ่งแตกต่างจากแม่มด

แม้ว่าจะมีลักษณะที่คล้ายและใกล้เคียงกับแม่มดมาก แต่สิ่งที่เรียกว่าพ่อมดนั้นมีลักษณะที่เฉพาะและพิเศษมากกว่า  มีโครงสร้างทางกายภาพใกล้เคียงกันกับมนุษย์และแม่มด แต่มีลักษณะที่แยกจากมนุษย์ได้อย่างชัดเจนคือ ปลายหูจะแหลมยาว และร่างกายไม่แก่ชรา (อายุของร่างกายจะหยุดอยู่ที่เฉลี่ย 20-30 ปี) และมีอายุขัยยาวนานเมื่อเทียบกับมนุษย์ (ไม่เคยมีบันทึก แต่ประมาณการว่ามากกว่า 3 พันปี) อีกทั้งในสังคมนั้นไม่มีการแบ่งแยกทางชนชั้น และฐานะทางสังคมเช่นอย่างมนุษย์ มีเพียงการแบ่งลำดับพลังซึ่งอาศัยการฝึกฝนและเรียนรู้อย่างต่อเนื่อง

แม้ว่าโครงสร้างภายนอกของมนุษย์ พ่อมด และแม่มดจะใกล้เคียงกัน ทว่ามนุษย์นั้นไม่อาจเรียนรู้ 'เวทมนตร์' เช่นดังเผ่าพันธุ์อื่น รวมทั้งไม่มี 'วงจรเวทย์' ซึ่งเป็นสื่อกลางในการควบคุมพลังของแม่มดและพ่อมด

พ่อมดนั้นเป็นเผ่าพันธุ์ที่ไม่สามารถสืบพันธุ์ได้เช่นเดียวกันกับแม่มด แต่การกำเนิดของพ่อมดนั้นจะเกิดขึ้นจากวิญญาณของสิ่งมีชีวิตที่ได้หลอมรวมเข้ากันวิญญาณของธรรมชาติ  ซึ่งหมายความว่าหากไม่นับวงจรนี้พ่อมดก็จะไม่สามารถขยายเผ่าพันธุ์ของตนเองได้ แต่สิ่งนั้นก็ถูกทดแทนด้วยสติปัญญา พลัง และอายุขัยที่มหาศาล

แต่การตายของพ่อมดนั้นจะแตกต่างจากเหล่าแม่มดที่จะกลายเป็นธุลีแห่งความเศร้า เมื่อพ่อมดตายนั้นร่างกายจะแหลกสลายไปและเกิดเป็น 'ผลึกแห่งความเศร้า' ซึ่งจะค่อยๆถ่ายทอดพลังด้านลบออกไปทั่วบริเวณที่คงอยู่  ในขณะที่แม่มดไม่ได้รับผลจากผลึกแห่งความเศร้า  พ่อมดก็จะไม่ได้รับผลจากธุลีแห่งความเศร้าเช่นเดียวกัน  อีกทั้งการเป็นอมตะของพ่อมดก็ยังไม่ถูกพิสูจน์ว่าหอก Longinus จะสามารถผลิดชีพพ่อมดได้หรือไม่